cyanic-selkie/wikianc huggingface dataset:
ইসলামিক রিসার্চ সেন্টার বাংলাদেশ
ইসলামিক রিসার্চ সেন্টার বাংলাদেশ রাজধানীর বসুন্ধরা আবাসিক প্রকল্পে অবস্থিত একটি জাতীয় পর্যায়ের ইসলাম ধর্মীয় গবেষণামূলক প্রতিষ্ঠান।   ফকিহুল মিল্লাত মুফতি আব্দুর রহমান (১৯২০-২০১৫) প্রতিষ্ঠানের প্রধান প্রতিষ্ঠাতা ছিলেন।   ১৯৯১ সালে ঢাকার বসুন্ধরা আবাসিক এলাকায় ইসলামিক রিসার্চ সেন্টার নামে এই উচ্চতর ধর্মীয় গবেষণাকেন্দ্র প্রতিষ্ঠিত হয় । ২০০২ সালে ইসলামিক রিসার্চ সেন্টার বাংলাদেশ ঢাকাতে পক্ষকালব্যাপি এক আন্তর্জাতিক সেমিনার অনুষ্ঠিত হয়। ২০০৬ সালে ১৫ দিন ব্যাপি এক অর্থনৈতিক কর্মশালা ও সেমিনার আয়োজন করা হয়।
বিভাগ
ইসলামিক রিসার্চ সেন্টার বাংলাদেশে ইসলামিক স্টাডিজের নিম্নলিখিত বিষয়গুলো শিক্ষা প্রদান করা হয়।
প্রকাশনা
থাম্ব|একটি সংখ্যার প্রচ্ছদ এখান থেকে মাসিক আল আবরার নামে একটি মাসিক পত্রিকা প্রকাশিত হয়। আবরারুল হক হক্কীর নামে ২০১২ সালে এটি প্রতিষ্ঠা করেন মুফতি আবদুর রহমান। এর প্রচার সংখ্যা ১০ হাজার। আরশাদ রহমানি এর প্রধান সম্পাদক। সমসাময়িক বিভিন্ন বিষয়ে গবেষণালব্ধ লেখার জন্য এটি পাঠকপ্রিয়তা অর্জন করেছে।
চতুর্থ মুহাম্মদ
চতুর্থ মুহাম্মদ (محمد رابع মেহম‌েদ-ই-রা‌বি; Modern Turkish: IV. Mehmet; যিনি পরিচিত Avcı Mehmet বা শিকারী মুহাম্মদ নামে; ২ জানুয়ারি ১৬৪১ - ৬ জানুয়ারি ১৬৯৩) ছিলেন উসমানীয় সাম্রাজ্য সুলতান। একটি অভ্যুত্থানে তাঁর পিতাকে সিংহাসনচ্যুত করার পর মাত্র 7 বছর বয়সে তাঁকে সিংহাসনে বসানো হয়। চতুর্থ মুহাম্মদ ছিলেন দ্বিতীয় সর্বোচ্চ শাসনকালকারী উসমানীয় সুলতান (৩৯-৪০ বছর)। উল্লেখ্য যে, সর্বোচ্চ শাসনকালকারী উসমানীয় সুলতান হলেন প্রথম সুলাইমান (৪৬ বছর)। অল্পবয়স থেকেই শিকারে তাঁর অসীম আগ্রহ গড়ে উঠে এবং এই কারণে তাঁকে avcı (শিকারী) নামে অবিহিত করা হয়। যেখামে চতুর্থ মুহাম্মদের শাসনামলের প্রথম ও শেষ বছর উসমানীয় সাম্রাজ্যের সামরিক পরাজয় ও অভ্যন্তরীণ রাজনৈতিক অস্থিরতার জন্য কুখ্যাত, মধ্যবর্তী সময়ে বিখ্যাত কোপরুলু উজিরদের হাত ধরে উসমানীয়রা হৃত গৌরব পুনরুদ্ধার করেছিল। ইতিহাসে এই সময়টা কোপরুলু যুগ নামে পরিচিত। মুহাম্মদ খুব ধার্মিক শাসক ছিলেন এবং একইসাথে দীর্ঘ শাসনামলে অনেকগুলো সামরিক বিজয়ের কারণে তাঁকে গাজী বলা হয়ে থাকে।
রাজত্বকালের উল্লেখযোগ্য ঘটনাপ্রবাহ
চতুর্থ মুহাম্মদের শাসনের প্রথম পর্যায় কুখ্যাত নারীদের সালতানাত এর সমাপ্তি ও মহান কোপরুলু যুগ এর সূচনা প্রত্যক্ষ করে।   কোপরুলু পরিবারের ধারাবাহিক উজিরে আজমরা কার্যকরভাবে সাম্রাজ্যের নিয়ন্ত্রণ বজায় রাখেন। কোপরুলু উজিরদের সময় সাম্রাজ্য নতুন সামরিক সাফল্য প্রত্যক্ষ করে। এসময় ট্রান্সিলভানিয়ায় কর্তৃত্ব পুনপ্রতিষ্ঠা করা হয়, ১৬৬৯ সালে ক্রিট জয় সম্পন্ন হয় এবং দক্ষিণ ইউক্রেনে সীমানা বিস্তার করা হয়।
তাঁর অধীনেই উসমানীয় সাম্রাজ্য ইউরোপে ভৌগোলিক বিস্তৃতির শীর্ষে পৌঁছায়। ১৬৮৩ সালে ভারনার যুদ্ধের পর ইউরোপে উসমানীয় সম্প্রসারণ সমাপ্ত হয়।
ক্ষমতাচ্যুতি ও মৃত্যু
ইতিহাসে Great Turkish War বা War of the Holy League নামে পরিচিত ইউরোপে খ্রিস্টান সম্মিলিত বাহিনীর সাথে উসমানীয়দের চলমান যুদ্ধে ক্রমাগত ব্যর্থতার জন্য ১৬৮৭ সালে সৈন্যদের বিদ্রোহে (মূলত জেনিসারি বাহিনী দ্বারা সংঘটিত) তিনি ক্ষমতাচ্যুত হন। এরপর তিনি এদির্নে অবসর জীবনযাপনের জন্য চলে যান এবং ১৬৯৩ সালে সেখানেই স্বাভাবিকভাবে মৃত্যুবরণ করেন।
পাবলিক উচ্চ বিদ্যালয়, পার্বতীপুর
পাবলিক উচ্চ বিদ্যালয় বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষাপ্রতিষ্ঠান। বিদ্যালয়টি ১৯৯০ সালে প্রতিষ্ঠিত হয়।
ইতিহাস
পাবলিক উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯৯০ সালে প্রতিষ্ঠা লাভ করে।
বর্ণনা
বিদ্যালয়টি দিনাজপুর জেলার পার্বতীপুর উপজেলা এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি ছোট খেলার মাঠ। বর্তমানে বিদ্যালয়টিতে বিজ্ঞান, মানবিক ও ব্যবসায় শিক্ষা বিভাগ চালু আছে।
আলমোড়া জেলা
আলমোরা জেলা ভারতের উত্তরাখণ্ড রাজ্যের কুমাওন বিভাগের একটি জেলা। এ জেলার সদরদপ্তর আলমোড়াতে অবস্থিত। সমুদ্রপৃষ্ঠ থেকে জেলার উচ্চতা ১,৬৩৮ মিটার। প্রতিবেশী জেলা হিসেবে পূর্বে পিথোরাগড় জেলা, পশ্চিমে চামোলি জেলা, উত্তরে বাগেশ্বর জেলা এবং দক্ষিণে নৈনিতাল জেলা রয়েছে।
ইতিহাস
আলমোরা শহর কুমাওন জেলার প্রশাসনিক সদর দফতর ছিল; যা ১৮১৫ সালে অ্যাংলো-গোর্খার যুদ্ধে গোর্খা সেনাবাহিনীর পরাজয়ের পর এবং ১৮১৬ সালের সুগাউলি চুক্তি অনুযায়ী গঠিত হয়। কুমাওন জেলা টেরাই জেলা ও তার সদরদপ্তর কাশিপুর বাদে পুরো কুমাওন বিভাগের সমন্বয়ে গঠিত ছিল। ১৮৩৭ সালে গারোয়ালকে আলাদা জেলার মর্যাদা দেয়া হয় এবং এর সদরদপ্তর হয় পুরি। ১৮৯১ সালে কুমাওন জেলাকে ভেঙে নৈনিতাল জেলা গঠিত হয় এবং কুমাওন জেলার নাম পরিবর্তন করে এর সদরদপ্তরের নামে আলমোড়া জেলা করা হয়।
১৯৬০-এর দশক পর্যন্ত বাগেশ্বর জেলা, পিথোরাগড় জেলা, চম্পাবত জেলা এ জেলার অন্তর্গত ছিল। ১৯৬০ সালের ২৪ ফেব্রুয়ারি আলমোড়া জেলা থেকে পিথোরাগড় জেলা গঠিত হয়। ১৯৯৭ সালের ১৫ সেপ্টেম্বর বাগেশ্বর জেলা গঠন করা হয়েছিল। ২০১১ সালে অবশিষ্ট আলমোড়া জেলাকে ভেঙে রানিক্ষেত জেলা গঠনের প্রস্তাব করা হয়েছে, যা এখন বাস্তবায়ন করা হয়নি।
ভূগোল
আলমোড়া শহরটি একটি পাহাড়ের ঘোড়ার জিন আকৃতির শৈল্যশিরার উপরে অবস্থিত। শৈল্যশিরাটির পূর্ব অংশটি তালিফাত নামে পরিচিত এবং পশ্চিম অংশটি সেলিফাত নামে পরিচিত। তালিফাত ও সেলিফাত যেখানে যৌথভাবে সমাপ্ত হয়েছে, সেই শীর্ষস্থানটিতে বাজার অবস্থিত। বাজারটি ১.২৫ মাইল (২.০১ কিমি) দীর্ঘ এবং পাথরের স্ল্যাব দ্বারা আবৃত। বর্তমান সেনানিবাসের জায়গাটি আগে লালমণ্ডি নামে পরিচিত ছিল।
জনসংখ্যা
২০১১ সালের ভারতীয় জনগণনার তথ্য মতে, আলমোড়া জেলার জনসংখ্যা ৬২১,৯২৭ জন, যা সদ্য স্বাধীন দেশ মন্টিনিগ্রোর জনসংখ্যা সমান অথবা মার্কিন যুক্তরাষ্ট্রের ভারমন্টনের রাজ্যের জনসংখ্যার সমান। জনসংখ্যারভিত্তিতে এটি ভারতে ৫২৭তম (ভারতের মোট ৬৪০টি জেলা) জনবহুল জেলা। জেলার জনসংখ্যার ঘনত্বের সংখ্যা ছিল প্রতি বর্গকিলোমিটারে ১৯৮ জন বাসিন্দা বা বর্গ মাইলে ৫৭০ জন। ২০০১-২০১১ এর দশ জনসংখ্যা বৃদ্ধির হার ছিল ১.৭৩%। আলমোড়ায় প্রতি ১০০০ জন পুরুষের বিপরীতে ১১৩৯ জন নারী রয়েছে, এবং সাক্ষরতার হার ৮১.৬%।
প্রশাসনিক বিভাগ
আলমোড়া জেলা ৯টি তফসিলে বিভক্ত: আলমোড়া, ভিকিয়াসাস, ভানোলি, চৌখুতিয়া, ডায়ারহাট, জৈনি, রানীক্ষেত, সোমেশ্বর এবং সুলত। এগুলো ডায়ারহাট, সল্ট, রানিখেত, সোমেশ্বর (এসসি), আলমোরা এবং জেসেজওয়ার্বর বিধানসভা কেন্দ্রের অন্তর্ভুক্ত।
বিজয়কুমার পাণ্ডে
বিজয় কুমার পান্ডে নেপালি টেলিভিশনের পেশাদার মিডিয়া ব্যক্তিত্ব। তিনি দিশনির্দেশ নামে জনপ্রিয় অনুষ্ঠানের আয়োজন করে থাকেন।    পান্ডের কর্মজীবন শুরু হয়েছিল নেপাল টেলিভিশনে অনুষ্ঠান অন্ধিও উজিয়ালো দিয়ে ১৯৮৭ সালে, তারপরে আরও কয়েকটি টেলিভিশন প্রকল্প, পাশাপাশি কান্তিপুর এফএম-এও কাজ করেন। তিনি নেপাল ম্যাগাজিনের প্রতিষ্ঠাতা সম্পাদকও ছিলেন এবং দীর্ঘদিন কান্তিপুরে কলাম লেখক ছিলেন, পাশাপাশি কান্তিপুর টেলিভিশনে পরামর্শক সম্পাদকও ছিলেন। নেপালি মিডিয়ার অন্যতম প্রভাবশালী ব্যক্তির লিখিত প্রথম বই 'খুশি' বইটি ১২ সেপ্টেম্বর ২০১৪ কাঠমান্ডুতে নামখা রিনপোচে উদ্বোধন করেছিলেন। তাঁর 'খুশি' বইয়ের জন্য তাকে ২০১৫ সালে নেপালের সর্বাধিক মর্যাদাপূর্ণ সাহিত্য পুরস্কার মদন পুরস্কার প্রদান করা হয়েছিল।
মসজিদ আল-ইখলাস
মসজিদ আল-ইখলাস (ইসলামী শিক্ষা কেন্দ্র অরেঞ্জ কাউন্টি নামেও পরিচিত  )  একটি মসজিদ যেটি নিউইয়র্কের নিউবার্গে অবস্থিত।পূর্বে এটি একটি গুদাম ছিল। মসজিদটি ১৯৯২ সালে প্রতিষ্ঠিত হয়। পূর্বে নিউবার্গের মুসলিম সম্প্রদায় শহরের  এনএএসিপি অফিসের বা স্থানীয় দোকানের সামনে নামাজ আদায় করতো।
২০০৯ সালে এই মসজিদটির ইমাম ছিলেন সালাহ উদ্দিন মুস্তফা মুহাম্মদ।
সম্প্রসারণ
২০০৫ সালে হাডসন উপত্যকার ক্রমবর্ধমান মুসলিম জনসংখ্যার জন্য মসজিদটির  সম্প্রসারণ প্রকল্প শুরু হয়।১৯৯৩ সালে যখন মসজিদটি খোলা হয় তখন ঐ এলাকায় ছিল আনুমানিক ৫০ পরিবার  কিন্তু এরপরে প্রায় ৫০০ মানুষ বৃদ্ধি পায় যাদের   ধারণক্ষমতা মসজিদের ছিলোনা।তাই পরিকল্পনা করা হয় মসজিদটির ধারণক্ষমতা বৃদ্ধিতে  ৬,৭৫০ বর্গফুট করা হবে  এবং সাথে মসজিদের গম্বুজ ওয়েপিঙ্গার ফলস এর মসজিদ আল-নূরের মত হবে। সংস্কারের সব খরচ মসজিদের সদস্যগণ ও সম্প্রদায় বহন করে।
২০০৯ এর ব্রঙ্কস সন্ত্রাসবাদের পটভূমি
মসজিদটি জাতীয় নজরে আসে যখন   ২০০৯ সালে ব্রঙ্কস সন্ত্রাসবাদের ষড়যন্ত্রের কারণে গ্রেপ্তার হওয়া চার ব্যক্তির কারণে যারা  একটি এয়ার ন্যাশনাল-এ নিয়মিতভাবে উপস্থিত ছিল এবং সামরিক বিমানগুলিকে গুলি করার পরিকল্পনা করে এফবিআইয়ের দ্বারা বাধাপ্রাপ্ত হয়।  নিউবার্গে গার্ড বেস এবং নিউ ইয়র্ক সিটির রিভারডেল আশেপাশে দুটি সিনাগগও এরা উড়িয়ে  দিয়েছিল।
একনাথ রানাভাট
একনাথ রানাভাট (एकनाथ रानाभाट) নেপালি রাজনীতিবিদ। তিনি ১৯৯৯ সালের নির্বাচনে নেপালি কংগ্রেসের হয়েপ্রতিনিধি সভায় নির্বাচিত হয়েছিলেন।
কিন্নর কৈলাশ পর্বত
কিন্নর কৈলাশ (স্থানীয় নাম কিন্নের কৈলাশ) ভারতের হিমাচল প্রদেশ রাজ্যের একটি পর্বত। কিন্নর কৈলাশের উচ্চতা ৬০৫০ মিটার।এই পর্বতটি হিন্দু এবং বৌদ্ধ উভয় কিন্নরবাসীর দ্বারা পবিত্র হিসেবে গণ্য করা হয়। এই পর্বতটিকে মাঝে মাঝে তিব্বতের  কৈলাশ পর্বতের সাথে গুলিয়ে ফেলা হয়।কিন্নর কৈলাশ বিন্যাস দক্ষিণে কিন্নর জেলার সীমানা তৈরী করে এবং এতে কিন্নর কৈলাশ (উচ্চতা- ৬০৫০মিটার) এবং জোরকানদেন (উচ্চতা-৬৪৭৩মিটার)পর্বত বিস্তৃত রয়েছে। যে গিরিবর্ত্মটি  প্রবেশযোগ্য, তা হল ৫৩০০মিটার উচ্চতায় চারাং লা(গিরিবর্ত্ম) এটি হিমাচল প্রদেশের অন্যতম কঠিন ট্রেক।
কিন্নর কৈলাশ পর্বত(৬০৫০মিটার),এটি একটি বিশাল একশিলা স্তম্ভ "একটি শিবলিঙ্গ বর্ণনার অনুরূপ এবং দিনের বিভিন্ন সময় হিসাবে রঙ পরিবর্তন করে। একটি ৭৯ ফুট উল্লম্ব শিলা গঠন, যা শিবের প্রতিনিধিত্বের জন্য, ধর্মীয় তাৎপর্য বহন করে এবং এই অঞ্চলে প্রাধান্য পায়।এটি শিবের পৌরাণিক জগতের বাসস্থানের একটি।
কিংবদন্তি
কিংবদন্তি অনুযায়ী, এই মন্দির ভস্মাসুরের সময় থেকে রয়েছে, মারাত্মক প্রায়শ্চিত্তের পর এই অসুর (দৈত্য) দেবতা শিবের নিকট থেকে বর লাভ করেছিল যে, 'সে যদি কোনো ব্যক্তির মাথা স্পর্শ করে তবে তা তৎক্ষণাত ভস্ম বা ছাইয়ে পরিণত হবে'; যেহেতু অসুর পার্বতীকে অধিকার করতে চাচ্ছিলো তাই সে এই বর প্রাপ্তির পর শিবকে ভস্মে পরিণত করতে চেষ্টা করল। শিব অবস্থান পরিবর্তন করে লুকিয়ে থাকছিলেন; অবশেষে তিনি কিন্নর কৈলাশে আসেন ও কিছুসময় ধ্যানের জন্য এখানে থাকেন। এসময় ঘটনাক্রমে ভগবান বিষ্ণু অসুরকে হত্যা করার জন্য তাকে সাহায্য করেন। বিষ্ণু একজন নারী হিসেবে অসুরকে দেখা দেন এবং তাকে তার নিজের মাথায় হাত রাখতে বাধ্য করেন ফলশ্রুতিতে ভস্মাসুরের মৃত্যু হয়।
তথ্যসূত্র
Kinner Kailash Trek, http://www.himalayanfrontiers.com/english/activities/d/trekking-1/kinner-kailash-parikrama-spiritual-tour-34.html
নূরখলিশ মাজিদ
'''ড. নূরখলিশ মাজিদ''' (১৭ মার্চ, ১৯৩৯ - ২৯ আগস্ট, ২০০৫) ছিলেন ইন্দোনেশিয়ার সবচেয়ে প্রভাবশালী মুসলিম পণ্ডিত। ইন্দোনেশিয়ায় তাকে স্নেহপূর্ণভাবে "চাক নূর" নামে ডাকা হয়। ছাত্রজীবনে তিনি বিভিন্ন ছাত্র সংগঠনের নেতা ছিলেন এবং ইসলামের আধুনিকীকরণের সমর্থক হিসাবে সুপরিচিত হন।
জীবনী
১৯৩৯ সালের ১৭ ই মার্চ পূর্ব জাভার জম্বাংয়ে জন্মগ্রহণকারী মাজিদ ইন্দোনেশিয়ার প্রচলিত ধর্মীয় প্রতিষ্ঠানগুলিতে তার প্রাথমিক শিক্ষা পেয়েছিলেন। পরে তিনি যুক্তরাষ্ট্রের শিকাগো বিশ্ববিদ্যালয় থেকে ইসলাম শিক্ষা বিষয়ে পিএইচডি ডিগ্রি লাভ করেন। সেখানে তিনি ফজলুর রহমানের অধীনে ইসলামী দর্শন অধ্যয়ন করেন। ২০০৩ সালে তিনি রাষ্ট্রপতি প্রার্থী হিসাবে ইন্দোনেশিয়ার জাতীয় নির্বাচনে অংশ নিয়েছিলেন। ১৯৯৮ সাল থেকে তিনি জাকার্তার প্যারামেডিনা বিশ্ববিদ্যালয়ের রেক্টর হিসেবে মৃত্যুর পূর্ব পর্যন্ত দায়িত্ব পালন করেন।
দিব্যা দত্তা
পাঞ্জাবের লুধিয়ানায় জন্মগ্রহণকারী দিব্যার বলিউডে অভিষেক ঘটে ১৯৯৪ সালে ইশ্‌ক মেঁ জিনা ইশ্‌ক মেঁ মরনা চলচ্চিত্র দিয়ে। এরপর তিনি ১৯৯৫ সালের নাট্যধর্মী বীরগতি চলচ্চিত্রে প্রধান চরিত্রে এবং কয়েকটি চলচ্চিত্রে পার্শ্ব চরিত্রে অভিনয় করেন। তিনি ১৯৯৯ সালে পাঞ্জাবি চলচ্চিত্র শহিদ-এ-মোহাব্বত বুটা সিং-এ জয়নব চরিত্রে অভিনয় করে সকলের নজর কাড়েন। চলচ্চিত্রটি বিস্ময়করভাবে হিট হয় এবং দত্তা এরপর আরো কয়েকটি চলচ্চিত্রে পার্শ্ব চরিত্রে কাজ করেন। ২০০৪ সালে তিনি প্রণয়ধর্মী-নাট্য চলচ্চিত্র বীর-জারা-তে শাব্বো চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়নসহ একাধিক পুরস্কারের মনোনয়ন লাভ করেন। ২০০৮ সালে হাস্যরসাত্মক চলচ্চিত্র ওয়েলকাম টু সজ্জনপুর-এ অভিনয় করে খ্যাতি অর্জন করেন এবং ২০০৯ সালে নাট্যধর্মী দিল্লি-সিক্স চলচ্চিত্রে জালেবি চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে আইফা পুরস্কার অর্জন করেন।
প্রারম্ভিক জীবন
দত্তা ১৯৭৭ সালের ২৫শে সেপ্টেম্বর পাঞ্জাবে লুধিয়ানায় জন্মগ্রহণ করেন। তার মাতা ডক্টর নলিনী দত্তা একজন ডাক্তার এবং সরকারী কর্মকর্তা। সাত বছর বয়সে দিব্যার পিতা মারা যাওয়ার পর তার মা তাকে ও তার ভাইকে একা লালনপালন করে বড় করেন। দিব্যা তার মাকে একজন "অকুতোভয় ও পেশাদার" এবং "বাড়িতে আনন্দপ্রদায়ক জননী" বলে বর্ণনা করেন। তিনি ২০১৩ সালের নাট্যধর্মী গিপ্পি চলচ্চিত্রে একক মাতা চরিত্র পাপ্পির ক্ষেত্রে তার মায়ের থেকে অনুপ্রাণিত হন। তিনি ও তার ভাই তার মায়ের কবিতার সংকলন প্রকাশ করেন এবং তার মাকে উপহার দেন।
১৯৯৪-১৯৯৮: বলিউডে অভিষেক
দিব্যা ১৯৯৪ সালে ইশ্‌ক মেঁ জিনা ইশ্‌ক মেঁ মরনা চলচ্চিত্র দিয়ে বলিউডে আগমন করেন। পরের বছর তিনি সুনীল শেঠি, অদিত্য পঞ্চোলি, সাইফ আলি খানের সাথে সুরক্ষা চলচ্চিত্রে বিন্দিয়া চরিত্রে পার্শ্ব ভূমিকায় অভিনয় করেন। একই বছর তিনি সালমান খানের বিপরীতে নাট্যধর্মী বীরগতি চলচ্চিত্রে সন্ধ্যা চরিত্রে অভিনয় করেন। চলচ্চিত্রটি বক্স অফিসে ফ্লপ হয়।
পরের বছর তিনি তিনটি চলচ্চিত্রে পার্শ্ব চরিত্রে অভিনয় করেন, সেগুলি হল জ্যাকি শ্রফ, নানা পাটেকর ও মনীষা কৈরালার সাথে অগ্নি সাক্ষী, গোবিন্দা ও শিল্পা শেঠীর সাথে ছোটে সরকার এবং রাম অউর শ্যাম। ১৯৯৭ সালে তিনি রানী মুখার্জীর সাথে রাজা কি আয়েগি বরাত চলচ্চিত্রে শারদার বোন চরিত্রে, এবং অক্ষয় কুমার ও রবীনা ট্যান্ডনের সাথে দাবা চলচ্চিত্রে দীপা চরিত্রে অভিনয় করেন। ১৯৯৮ সালে দত্তা অভিনীত চারটি চলচ্চিত্র মুক্তি পায়, তন্মধ্যে তিনি ঘরওয়ালি বাহারওয়ালি ও বড়ে মিয়াঁ ছোটে মিয়াঁ চলচ্চিত্রে ছোট চরিত্রে এবং ইস্কি টোপি উসকে সর চলচ্চিত্রে মিলি চরিত্রে প্রধান ভূমিকায় অভিনয় করেন। এছাড়া তিনি ১৯৪৭ সালের ভারত বিভাজনের পটভূমিতে নির্মিত পামেলা রুকসের নাট্যধর্মী ট্রেন টু পাকিস্তান চলচ্চিত্রে একজন যৌনকর্মীর চরিত্রে অভিনয় করেন।
১৯৯৯-২০০৩: পাঞ্জাবি চলচ্চিত্রে অভিষেক ও সাফল্য
১৯৯৯ সালে শহিদ-এ-মোহাব্বত বুটা সিং-এ অভিনয়ের মধ্যে তার পাঞ্জাবি চলচ্চিত্রে অভিষেক ঘটে। এটি ১৯৪৭ সালে ভারত বিভাজন ও শিখ বুটা সিঙের বাস্তব কাহিনি অবলম্বনে নির্মিত। এতে তিনি গুরদাস মানের বিপরীতে একজন মুসলমান স্ত্রী জয়নব চরিত্রে অভিনয় করেন। চলচ্চিত্রটি সমাদৃত হয় এবং বিস্ময়করভাবে হিট হয়। দত্তা এতে অভিনয়ের জন্য প্রশংসিত হন এবং সকলের নজর কাড়েন। দত্তা এরপর আরো কয়েকটি চলচ্চিত্রে পার্শ্ব চরিত্রে কাজ করেন, সেগুলো হল সমর, রাজাজী, ও তাবাহি-দ্য ডেস্ট্রয়ার।
২০০৪-২০০৮: বলিউডে অধিকতর খ্যাতি
২০০৪ সালে তিনি শাহরুখ খান, প্রীতি জিন্টা, রানী মুখার্জীর সাথে যশ চোপড়ার প্রণয়ধর্মী-নাট্য চলচ্চিত্র বীর-জারা-তে শাব্বো চরিত্রে অভিনয় করেন। চলচ্চিত্রটি ব্যাপক সমাদৃত হন এবং বক্স অফিসে সর্বকালের সেরা ব্লকবাস্টার হয়। দত্তা তার অভিনয়ের জন্য ভূয়সী প্রশংসা লাভ করেন। প্ল্যানেট বলিউড-এর আকাশ গান্ধী লিখেন, "তিনি অনবদ্য কাজ করেছেন, যিনি দুই প্রেমিক-প্রেমিকাকে একত্রিত করার চেষ্টা করেছেন।" তার এই কাজের জন্য তিনি তার প্রথম শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং জি সিনে পুরস্কার অর্জন করেন।
দত্তার আন্তর্জাতিক চলচ্চিত্রে অভিষেক ঘটে অমিতাভ বচ্চন, প্রীতি জিন্টা ও অর্জুন রামপালের সাথে ঋতুপর্ণ ঘোষের দ্য লাস্ট লিয়ার চলচ্চিত্রে সেবিকা আইভি চরিত্রে অভিনয়ের মধ্য দিয়ে। চলচ্চিত্রটি টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি মিশ্র সমালোচনা অর্জন করে, কিন্তু দত্তার অভিনয় প্রশংসিত হয়, বিশেষ করে অপরাজিতা ঘোষ তাকে "এক কথায় অসাধারণ" বলে উল্লেখ করেন কিন্তু জোক্সিলি জন বলেন, তার চরিত্রটি "একটি চরিত্রের অপব্যবহার, যা চলচ্চিত্রটিতে কোন গুরুত্ব যোগ করে নি।"
২০০৮ সালে তিনি অজয় দেবগন ও কাজলের সাথে ইউ মি অউর হাম চলচ্চিত্রে পার্শ্ব চরিত্রে অভিনয় করেন। একই বছর তিনি হাস্যরসাত্মক চলচ্চিত্র ওয়েলকাম টু সজ্জনপুর-এ অভিনয় করে সমাদৃত হন ও স্টার সবসে ফেভারিট কৌন পুরস্কার অর্জন করেন।
২০০৯-২০১২: দিল্লি-৬ ও আন্তর্জাতিক খ্যাতি
২০০৯ সালে দত্তা অভিনীত প্রথম চলচ্চিত্র রাকেশ ওমপ্রকাশ মেহরার নাট্যধর্মী দিল্লি-৬। চলচ্চিত্রটি বক্স অফিসে ফ্লপ হয় এবং মিশ্র প্রতিক্রিয়া লাভ করে। দত্তা জালেবি চরিত্রে অভিনয়ের জন্য প্রশংসিত হন, তরণ আদর্শ তার অভিনয়কে "প্রশংসাযোগ্য" বলে উল্লেখ করেন, এবং বিহাইন্ডউডস লিখে, দত্তাসহ পার্শ্ব অভিনয়শিল্পীগণ "চলচ্চিত্রটির কেন্দ্রবিন্দু" ছিলেন। দত্তা এই কাজের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে আইফা পুরস্কার অর্জন করেন।
২০১৩-বর্তমান: ভাগ মিলখা ভাগ ও অন্যান্য
২০১৩ সালে দত্তা এই বছরের কয়েকটি সমাদৃত ও হিট চলচ্চিত্রে অভিনয় করেন। এই বছরে তার মুক্তিপ্রাপ্ত প্রথম চলচ্চিত্র ছিল অক্ষয় কুমার ও কাজল আগরওয়ালের সাথে নীরজ পাণ্ডের থ্রিলারধর্মী স্পেশাল ২৬। চলচ্চিত্রটি সমালোচনামূলক ও বাণিজ্যিক উভয় দিক থেকেই সফল হয়। শান্তি চরিত্রে তার কৌতুকপূর্ণ অভিনয় প্রশংসিত হয় এবং তার অভিনয় সম্পর্কে মধুরিতা মুখার্জী বলেন, "দত্তা আমাদের হাস্যরসে নিক্ষিপ্ত করেন।" তার পরের চলচ্চিত্র ছিল করণ জোহর প্রযোজিত নাট্যধর্মী গিপ্পি, এতে তিনি একজন একক মাতা চরিত্রে অভিনয় করেন, যিনি তার কন্যাকে নিয়ে সংগ্রাম করছেন। দত্তার এই কাজের অনুপ্রেরণা ছিল তার মা। তার অভিনয় মিশ্র পর্যালোচনা লাভ করেন এবং রেডিফ.কম মন্তব্য করে, "তার অভিনয় ঠিক ছিল", কিন্তু ইন.কম মন্তব্য করে যে "দত্তা মায়ের চরিত্রে অল্পের জন্য ব্যর্থ হওয়া থেকে বেঁচে গেছেন।" চলচ্চিত্রটি বক্স অফিসে মধ্যমমানের ব্যবসা করে, তবে দত্তা তার অভিনয়ের জন্য শ্রেষ্ঠ পার্শ্ব অভিনেত্রী বিভাগে স্ক্রিন পুরস্কারের মনোনয়ন লাভ করেন। এরপর তিনি রণবীর সিং ও সোনাক্ষী সিনহার সাথে প্রণয়ধর্মী নাট্য চলচ্চিত্র লুটেরায় অভিনয় করেন। চলচ্চিত্রটি সমাদৃত হলেও বক্স অফিসে গড়পড়তা ব্যবসা করে।
২০১৭ সালে তিনি নাসিরুদ্দিন শাহ্ ও আরশাদ ওয়ার্সীর সাথে সামাজিক নাট্যধর্মী ইরাদা চলচ্চিত্রে মন্ত্রী চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন।
হেক্টোমিটার
হেক্টোমিটার (ভর ও পরিমাপ সংক্রান্ত আন্তর্জাতিক ব্যুরো কর্তৃক অনুসৃত আন্তর্জাতিক বানান: Hectometre; মার্কিন বানান: Hectometer; এসআই প্রতীক: hm ) হলো দৈর্ঘ্যের একটি মেট্রিক একক, যার মান একশ মিটারের সমান। হেক্টোমিটার শব্দটি দুইটি শব্দ, "মিটার" এবং হেক্টো-, (অর্থ "শত") নিয়ে গঠিত। ইংরেজিতে এককটি বহুল ব্যবহৃত নয়।
পূজা হেগড়ে
পূজা হেগড়ে (জন্ম: ১৩ অক্টোবর ১৯৯০) একজন ভারতীয় চলচ্চিত্র অভিনেত্রী, যিনি মূলত তেলুগু এবং হিন্দি চলচ্চিত্রে অভিনয় করে থাকেন। তিনি একজন প্রাক্তন সুন্দরী প্রতিযোগী, তিনি মাইসকিনের তামিল সুপারহিরো চলচ্চিত্র মুগামুদী (২০১২)-তে অভিনয়ে আত্মপ্রকাশের আগে মিস ইউনিভার্স ইন্ডিয়া ২০১০ প্রতিযোগিতায় দ্বিতীয় রানার-আপ হয়েছিলেন। এরপরে হৃতিক রোশনের সাথে আশুতোষ গোয়ারিকরের মহেঞ্জো দাড়ো (২০১৬) চলচ্চিত্রে মুখ্য অভিনেত্রী হিসাবে অভিনয় করতে স্বাক্ষর করার সময়ে তিনি তেলুগু চলচ্চিত্র ওকা লাইলা কোসাম এবং মুকুন্দা (২০১৪) তে অভিনয় করেছিলেন।
প্রারম্ভিক জীবন
পূজা হেগড়ে মহারাষ্ট্রের মুম্বইয়ে জন্মগ্রহণ করেছিলেন এবং সেখানেই বেড়ে উঠেছিলেন। তার পিতা-মাতা মঞ্জুনাথ হেগড়ে এবং লতা হেগড়ে কর্ণাটকের মাঙ্গলুরুর বাসিন্দা ছিলেন। তার মাতৃভাষা তুলু, এছাড়া তিনি ইংরেজি, মারাঠি এবং হিন্দিতেও সাবলীল। তিনি উল্লেখ করেছিলেন যে, তিনি এম.এম.কে. কলেজে পড়াশুনা করতেন। তিনি নিয়মিত আন্তঃকলেজীয় প্রতিযোগিতায় যোগ দিতে এবং নৃত্য ও ফ্যাশন অনুষ্ঠানে অংশ নিতে চেষ্টা করতেন।
কর্মজীবন
হেগড়ে মিস ইন্ডিয়া ২০০৯ প্রতিযোগিতায় অংশ নিয়েছিলেন, তবে মিস ইন্ডিয়া ট্যালেন্টেড ২০০৯ সম্মান জেতা সত্ত্বেও প্রথম দিকেই তাকে বাদ দেওয়া হয়েছিল। পরের বছর তিনি পুনরায় আবেদন করেছিলেন এবং মিস ইউনিভার্স ইন্ডিয়া ২০১০ প্রতিযোগিতায় দ্বিতীয় রানার-আপ হয়েছিলেন, এছাড়াও তিনি পার্শ্ব প্রতিযোগিতা মিস ইন্ডিয়া সাউথ গ্ল্যামারাস হেয়ার ২০১০-এর মুকুট জিতেছিলেন। তিনি মাইসকিনের তামিল সুপারহিরো চলচ্চিত্র মুগামুদী (২০১২)-তে জীবের বিপরীতে নারী মুখ্য ভূমিকায় অভিনয় করে চলচ্চিত্রে অভিষেক করেছিলেন। চলচ্চিত্রটি সে'বছরের আগস্টে বক্স অফিসে দুর্দান্ত এক উদ্বোধন করেছিল। তবে চলচ্চিত্রটি সমালোচকদের কাছ থেকে মিশ্র ও নেতিবাচক সমালোচনা লাভ করেছিল এবং দূর্ভাগ্যবশত এটি বাণিজ্যিক ব্যর্থতায় পরিণত হয়েছিল। হেগড়ের অভিনয়ও মিশ্র পর্যালোচনা লাভ করেছিল; সিফি ডট কম-এর একজন সমালোচক উল্লেখ করেছিলেন, তিনি "আশা পূর্ণ করতে পারেননি", যদিও দ্য হিন্দু-এর একজন সমালোচক উল্লেখ করেছিলেন, "প্রতিভা প্রদর্শনের জন্য তার তেমন সুযোগ নেই।" তিনি ২য় দক্ষিণ ভারতীয় আন্তর্জাতিক চলচ্চিত্র পুরস্কারে শ্রেষ্ঠ তামিল নবাগতা অভিনেত্রী বিভাগে মনোনয়ন অর্জন করেছিলেন, কিন্তু লক্ষ্মী মেননের কাছে পরাজিত হন।
তার অভিনীত দ্বিতীয় চলচ্চিত্রটি ছিল তেলুগু ভাষার ওকা লাইলা কোসাম (২০১৪), যেখানে তিনি নাগা চৈতন্যের বিপরীতে অভিনয় করেছিলেন। চলচ্চিত্রটিতে অভিনয়ের জন্য তিনি প্রশংসিত হয়েছিলেন। একই সময়ে তিনি ৬২তম ফিল্মফেয়ার পুরস্কার (দক্ষিণ)-এ শ্রেষ্ঠ অভিনেত্রী বিভাগে মনোনীত হয়েছিলেন। একটি প্রযোজনা সংস্থা এবং পরিচালক বিজয় কোন্ডার পূর্ববর্তী উদ্যোগের সাফল্য তাকে এই প্রকল্পে কাজ করার জন্য উদ্বুদ্ধ করেছিল। তিনি মুখ্য নারী চরিত্রে অভিনয়ে সহায়তার জন্য তেলুগু ভাষা রপ্ত করেছিলেন। পরবর্তীতে তিনি মুকুন্দা চলচ্চিত্রে অভিনেতা চিরঞ্জীবীর ভাগ্নে বরুণ তেজ'র সাথে অভিনয় করেছিলেন। একটি গ্রামের পটভূমিতে নির্মিত প্রণয়-মারপিটধর্মী কাহিনীর চলচ্চিত্রটি ২০১৪ সালের শেষদিকে মুক্তি পায়। চলচ্চিত্রটিতে হেগড়ে গোপিকাম্মা গানে তার অবিস্মরণীয় অভিনয়ের মাধ্যমে সকলকে মুগ্ধ করেছিল।
থাম্ব|২০১৬ সালে ফিল্মফেয়ার গ্ল্যামার অ্যান্ড স্টাইল পুরস্কার অনুষ্ঠানে হেগড়ে
২০১৪ সালের জুলাইয়ে হেগড়ে সিন্ধু সভ্যতার পটভূমিতে নির্মিত আশুতোষ গোয়ারিকরের পর্যায়কালীন চলচ্চিত্র মহেঞ্জো দাড়ো-তে হৃতিক রোশনের বিপরীতে অভিনয়ের মাধ্যমে বলিউডে অভিষেক করেছিলেন। গোয়ারিকরের স্ত্রী তাকে একটি বিজ্ঞাপনে লক্ষ্য করেছিলেন এবং অডিশনে ডাকার পরে তাকে চলচ্চিত্রটির জন্য নির্বাচিত করা হয়েছিল, যা তিনি সফলতার সাথে সম্পন্ন করেছিলেন। চলচ্চিত্রটির প্রতি তার প্রতিশ্রুতির ফলস্বরূপ, তিনি প্রকাশ করেছিলেন যে তিনি তার হিন্দি চলচ্চিত্রটি মুক্তি না পাওয়া অবধি আঞ্চলিক ভারতীয় চলচ্চিত্রগুলিতে কাজ করা থেকে বিরতি নেবেন এবং মণি রত্নম পরিচালিত চলচ্চিত্রে কাজ করার সুযোগ প্রত্যাখান করেছিলেন।  ২০১৬ সালে মহেঞ্জো দাড়ো মুক্তি পাওয়ার পর সমালোচকদের দ্বারা নিন্দা পেয়েছিল এবং বক্স অফিসে বড় ফ্লপ হয়ে গিয়েছিল। ২০১৭ সালে তিনি তেলুগু ভাষার কৌতুক-মারপিটধর্মী চলচ্চিত্র দুভভাডা জগন্নাধাম-এ অল্লু অর্জুনের বিপরীতে অভিনয় করেছিলেন।
২০১৮ সালে তিনি তিনটি তেলুগু চলচ্চিত্রে অভিনয় করেছিলেন। প্রথমটি হল "জিগুলে রানী" গানে রাঙ্গাস্থালাম চলচ্চিত্রে বিশেষ উপস্থিতি। পরবর্তী চলচ্চিত্রগুলি ছিল বল্লমকোন্ডা শ্রীনিবাসের বিপরীতে সাক্ষ্যম এবং জুনি. এনটিআরের বিপরীতে ত্রিবিক্রম শ্রীনিবাসের পরিচালনায় মারপিটধর্মী-নাট্য চলচ্চিত্রে অরবিন্দা সামেথা বীর রাঘব। ২০১২ সালেও তিনি তিনটি চলচ্চিত্রে অভিনয় করেছিলেন, মহর্ষি, গাড্ডালাকোণ্ডা গণেশ এবং হাউজফুল ৪। মহর্ষি একটি তেলুগু ভাষার মারপিটধর্মী চলচ্চিত্র, যেটি পরিচালনা করেছিলেন বংশী পৈডিপল্লি এবং মুখ্য অভিনেতা ছিলেন মহেশ বাবু। এটি মুক্তির পর মিশ্র সমালোচনা পেয়েছিল। একই বছরে তার অভিনীত দ্বিতীয় তেলুগু চলচ্চিত্রটি ছিল হরিশ শঙ্কর পরিচালিত মারপিটধর্মী-থ্রিলার চলচ্চিত্র গাড্ডালাকোণ্ডা গণেশ, যেটি ২০১৪ সালের তামিল ভাষার চলচ্চিত্র জিগরটান্ডা-এর পুনর্নির্মাণ ছিল। চলচ্চিত্রটিতে পূজার সাথে বরুণ তেজ এবং অথর্ব অভিনয় করেছিলেন। ফরহাদ সামজি পরিচালিত সাজিদ নাদিয়াদওয়ালার কৌতুকধর্মী চলচ্চিত্রে অভিনয়ের মাধ্যমে তিন বছরের ব্যবধানে পূজা বলিউডে ফিরে আসেন, যেখানে তিনি রাজকুমারী মালা ও পূজা (পুনর্জন্ম) চরিত্রে অভিনয় করেছিলেন। চলচ্চিত্রটি বিশ্বজুড়ে প্রায় ২৮০ কোটি উপার্জন করেছিল। পূজা ত্রিবিক্রম পরিচালিত ২০২০ সালের তেলুগু ভাষার মারপিটধর্মী-নাট্য চলচ্চিত্র আলা বৈকুন্ঠপুরামলো-এ অল্লু অর্জুনের বিপরীতে অভিনয় করেছিলেন, যেটি প্রায় ২৫০ কোটি উপার্জনের মাধ্যমে সর্বকালের সর্বাধিক উপার্জনকারী তেলুগু চলচ্চিত্রগুলির একটিতে পরিণত হয়েছিল।
আধা-স্বয়ংক্রিয় রাইফেল
একটি আধা-স্বয়ংক্রিয় রাইফেল হচ্ছে একটি স্ব লোড কৃত রাইফেল যা প্রতিবার ট্রিগারে চাপের ফলে এক রাউন্ড গুলি ছুড়ে। অপরপক্ষে, একটি সম্পূর্ণ স্বয়ংক্রিয় রাইফেল এ যদি গুলি থাকে তবে যতক্ষণ ট্রিগার চেপে রাখা হয় ততক্ষণ গুলি ছুড়তে থাকে।
ক্রিয়াপ্রণালী
আধা-স্বয়ংক্রিয় অস্ত্র ব্যারেলের ভেতর দিয়ে যাওয়ার পর ব্যবহার কৃত কার্তুজ নির্গত করার জন্য গ্যাস, সম্মুখ আঘাত, পশ্চাৎ আঘাত অথবা প্রতিক্ষেপন শক্তি গুলিকে ব্যবহার করে এরপর ম্যাগাজিন থেকে নতুন একটি কার্তুজ ভরে এবং কাজ থামায় যা পুনরায় ট্রিগার চাপার পর অন্য একটি গুলি ছুড়তে সাহায্য করে।
নিজ থেকে লোড কৃত নকশাটি পূর্ববর্তী রাইফেলের সাফল্য ছিল যেখানে প্রতিবার গুলি ছোরার পর মানুষের সাহায্যে লোড করতে হত যেমন বোল্ট অ্যাকশন রাইফেল ও পুনরাবৃত্তি রাইফেল যেখানে প্রতি বার গুলি ছোরার পর মানুষের সাহায্যের প্রয়োজন হত। স্বয়ংক্রিয় ভাবে পরবর্তী গুলি করার সক্ষমতা প্রতি মিনিটে একজন বাবহারকারির গুলি ছোরার পরিমাণকে বৃদ্ধি করে।
এই রাইফেল গুলো আরও পরিচিত স্ব লোড কৃত রাইফেল ('SLR') অথবা স্বয়ংক্রিয় লোডিং রাইফেল নামে এবং প্রায়ই ভুল করা হয় স্বয়ংক্রিয় রাইফেল অথবা মেশিনগানের সাথে। স্ব লোড কৃত রাইফেল যুদ্ধের ইতিহাসে সবচাইতে বিপ্লবীও নকশা ছিল। একটি উধাহরন হচ্ছে আধা-স্বয়ংক্রিয় অস্ত্র যুক্তরাষ্ট্রকে দ্বিতীয় বিশ্ব যুদ্ধে গুরুত্বপূর্ণ সুবিধা দেয় যেহেতু বেশিরভাগ সৈনিককে এম১ গারান্ড আধা-স্বয়ংক্রিয় রাইফেল দেয়া হয়, যেখানে অক্ষ-শক্তিসমূহের শুধুমাত্র বোল্ট অ্যাকশন অস্ত্র ছিল এবং অল্প পরিমানে আধা-স্বয়ংক্রিয় রাইফেল। আধা-স্বয়ংক্রিয় রাইফেল হচ্ছে একটি সার্বজনীন নকশা। এতে সক্রিও ভাবে এন ব্লক ক্লিপ এবং অন্তঃস্থ খুলে ফেলা যায় এমন অথবা নগ্ন ক্লিপ এবং ভিতরের ম্যাগাজিন দিয়ে পূর্ণ করা যেতে পারে।
প্রাথমিক ইতিহাস (১৮৮৫–১৯৪৫)
আধা-স্বয়ংক্রিয় রাইফেলের সর্বপ্রথম সার্থক নকশাকারি হিসেবে গণ্য করা হয় জার্মানিতে জন্ম প্রাপ্ত বন্দুকনির্মাতা ফারডিনান্ড রিটার ভন মানলিখার কে যিনি তার নকশা ১৮৮৫ সালে উন্মোচন করেন। মডেল ৮৫ আসে সমান উদ্ভাবনিমুলক মানলাইখার মডেল ৯১, ৯৩ এবং ৯৫ আধা-স্বয়ংক্রিয় রাইফেলের পর। যদিও মানলাইখার তার খ্যাতি অর্জন করেন বোল্ট অ্যাকশন রাইফেল নকশার জন্য, তিনি আরও কিছু আধা-স্বয়ংক্রিয় পিস্তল উৎপাদন করেন, যার মধ্যে আছে স্টিয়ার মানলাইখার এম১৮৯৪ যার মধ্যে লক্ষণীয় ছিল ব্লো ফরোওয়ার্ড অ্যাকশন এবং ছিল ৫ রাউন্ড ৬.৫ মিমি গুলি যা এম১৮৯৪ এ দেয়া হত একটি ক্লিপের মাধ্যমে।
আধা-স্বয়ংক্রিয় শটগান
কয়েকবছর পর আমেরিকান বন্দুকনির্মাতা জন মোসেস ব্রাউনিং প্রথম সার্থক আধা-স্বয়ংক্রিয় শটগান এর উন্নয়ন করেন যেটি হচ্ছে ব্রাউনিং স্বয়ংক্রিয় -৫ যা সর্ব প্রথম উৎপাদিত হয়েছিল ১৯০২ সালে ফেব্রিক ন্যাশনালে ডি হারস্টেল দ্বারা এবং আমেরিকাতে বিক্রি হয় ব্রাউনিং নামে। স্বয়ংক্রিয় -৫ নির্ভর করতো লম্বা পুনঃকুণ্ডলিত অপারেশনের উপর;  আধা-স্বয়ংক্রিয় শটগানের এই নকশাটি প্রায় ৫০ বছর ধরে  প্রভাব বিস্তারকারী ছিল। স্বয়ংক্রিয় -৫ এর উৎপাদন সর্বশেষে বন্ধ হয় ১৯৯৯ সালে।
ব্লো ব্যাক আধা-স্বয়ংক্রিয় রাইফেল
১৯০৩ এবং ১৯০৫ সালে, উইঞ্চেস্টার রিপিটিং আর্মস কোম্পানি সর্ব প্রথম পরিচিত করেন আধা-স্বয়ংক্রিয় রেমিফায়ার এবং সেন্টারফায়ার রাইফেলকে যা বিশেষকরে অসামরিক বাজারের জন্য তৈরি করা হয়েছিলো। উইঞ্চেস্টার মডেল ১৯০৩ এবং উইঞ্চেস্টার মডেল ১৯০৫ আধা-স্বয়ংক্রিয়ভাবে কাজ করার জন্য ব্লো ব্যাক অপারেশনকে কাজে লাগাতো। সম্পূর্ণ ভাবে টি সি জনসন কর্তৃক নকশা করা মডেল ১৯০৩ ব্যাবসায়ীক সফলতা অর্জন করে এবং ১৯৩২ সালে যখন উইঞ্চেস্টার মডেল ৬৩ একে প্রতিস্তাপিত করে তার আগ পর্যন্ত উৎপাদন চালু রাখে।
২০শতকের শুরুতে বেশ কিছু উৎপাদনকারী আধা-স্বয়ংক্রিয় .২২ রাইফেলকে পরিচিত করান, যার মধ্যে ছিল উইঞ্চেস্টার, রেমিংটন, ফাব্রিক ন্যাশনালে এবং সাভেজ আর্মস, সকলেই ব্যবহার করেছিল ব্লো ব্যাক অপেরেশন প্রক্রিয়া। উইঞ্চেস্টার পরিচিত করায় একটি মধ্যম ক্যালিবারের আধা-স্বয়ংক্রিয় রাইফেল, মডেল ১৯০৭ মডেল ১৯০৫ এর উন্নিত রূপ যা ব্যবহার করে একটি ব্লো ব্যাক অপারেশন প্রক্রিয়া এবং ক্যালিবারের মধ্যে থাকে .৩৫১ উইঞ্চেস্টার। উভয় মডেল ১৯০৫ এবং ১৯০৭ খুবই কম সামরিক এবং পুলিশী ব্যবহার দেখতে পায়।
উল্লেখযোগ্য কিছু আধা-স্বয়ংক্রিয় রাইফেল
১৯০৬ সালে, রেমিংটন আর্মস পরিচিত করায় "রেমিংটন স্ব লোড কৃত রিপিটিং রাইফেল। " রেমিংটন প্রচার করে এই রাইফেলটি, খেলার রাইফেল হিসেবে ১৯১১ সালের "মডেল ৮" এর পুনঃ নামকৃত। এটি জন ব্রাউনিং কর্তৃক লক-ব্রিচ, লম্বা পুনঃ কুণ্ডলী অ্যাকশনের নকশা। রাইফেলটি দেয়া হত .২৫, .৩০, .৩২, এবং .৩৫ ক্যালিবার মডেলে এবং জনপ্রিয়তা অর্জন করে অসামরিক ও কিছু আইন প্রয়োগ কারি কর্মীর দ্বারা যারা এর আধা-স্বয়ংক্রিয় অ্যাকশন এবং তুলনামুলক শক্তিশালী কার্টিজের সমন্বয়কে সাধুবাদ জানান। ১৯৩৬ সালে মডেল ৮১ বাতিল করে মডেল ৮ কে এবং প্রদান করে .৩০০ ক্যালিবার ও আসল রেমিংটন ক্যালিবার।
প্রথম আধা-স্বয়ংক্রিয় রাইফেল গৃহীত এবং বিস্তৃত ভাবে দেয়া হয় একটি মুখ্য সামরিক শক্তি (ফ্রান্স) দ্বারা এবং তা ছিল ফুসিল স্বয়ংক্রিয় মডেল ১৯১৭। এটি একটি লক- ব্রিচ, বায়ু চালিত অ্যাকশন যা যান্ত্রিকভাবে যুক্তরাষ্ট্রের ভবিষ্যৎ এম১ গারান্ড রাইফেলের খুবই সম প্রকৃতির । এম১৯১৭ বিশ্বযুদ্ধ ১ এর শেষ পরযায়ে কিন্তু সুবিধাজনক গ্রহণযোগ্যতা পায় নি । যাইহোক এর ছোট এবং উন্নিত সংস্করণ মডেল ১৯১৮, ১৯২০ থেকে ১৯২৬ সালে মরক্কোর রিফ যুদ্ধে সম্পূর্ণ  পরিতৃপ্তি দান করে। লেবেল বোল্ট-অ্যাকশন রাইফেল ১৯৩৬ সালের(বোল্ট-অ্যাকশন) এম এ এস-৩৬ রাইফেল দ্বারা প্রতিস্থাপিত হওয়ার পূর্ব পর্যন্ত ফ্রান্সের সৈন্যবাহিনীর আদর্শ অস্ত্র হিসেবে বহাল ছিল যদিও ১৯১৮ ও ১৯৩৫ এর মাঝে অনেক আধা-স্বয়ংক্রিয় রাইফেলের নকশা করা হয়েছিলো।
উল্লেখযোগ্য গ্যাস চালিত রাইফেল
সোভিয়েত এ ভি এস-৩৬, এস ভি টি-৩৮ এবং এস ভি টি-৪০, জার্মান গেওহার ৪৩ এর অনুরূপ আধা-স্বয়ংক্রিয় গ্যাস চালিত রাইফেল দ্বিতীয় বিশ্বযুদ্ধের সময় তুলনামুলকভাবে কম পরিমাণে দেয়া হয়েছিলো। বাস্তবিকভাবে তারা সেসব দেশের বোল্ট-অ্যাকশন রাইফেলকে আদর্শ সামরিক অস্ত্র দিয়ে প্রতিস্থাপিত করতে পারে নি ।
বেরিবেরি
উপসর্গ
বেরিবেরির উপসর্গগুলোর মধ্যে রয়েছে ওজন কমে যাওয়া, আবেগজনিত সমস্যা, সংবেদী অনুভূতি ক্ষতিগ্রস্ত হওয়া, মাংসপেশির দুর্বলতা, হাত ও পায়ে ব্যথা, অনিয়মিত হৃৎস্পন্দন, শরীর ফুলে যাওয়া ইত্যাদি। বেরিরির সাথে ভারনিকে এনসেফালোপ্যাথি(Wernicke encephalopathy) নামক আরেকটি রোগ হতে পারে যেটিও থায়ামিনের অভাবে হয়। বেরিবেরি কে চারটি শ্রেণীতে ভাগ করা হয় যার প্রথম তিনটি ঐতিহাসিক এবং চতুর্থটি ২০০৪ সালে স্বীকৃতি পেয়েছে: অপর্যাপ্ত খাওয়ার ব্যতীত অন্য ত্রুটিগুলির কারণে বেরিবেড়িও হতে পারে: হজম রোগ, অ্যালকোহল, ডায়ালাইসিস বা জেনেটিক ঘাটতিতে রোগ বা অপারেশন। এই সমস্ত কারণগুলি মূলত কেন্দ্রীয় স্নায়ুতন্ত্রকে প্রভাবিত করে এবং যা ওয়ার্নিকের রোগ বা ওয়ার্নিকের এনসেফেলোপ্যাথি নামে পরিচিত তার বিকাশকে উস্কে দেয়।
ওয়ার্নিকের রোগটি স্নায়ুজনিত বা নিউরোসাইকিয়াট্রিক রোগগুলির মধ্যে অন্যতম একটি প্রচলিত রোগ। ময়না তদন্তের সিরিজে, প্রায় ২% সাধারণ ক্ষেত্রে ওয়ার্নিকের ক্ষতগুলির বৈশিষ্ট্য পরিলক্ষিত হয়। মেডিকেল রেকর্ড গবেষণা থেকে দেখা যায় যে প্রায় 85% রোগ নির্ণয় করা হয়নি, যদিও কেবল 19% অসম্পূর্ণ হবে। শিশুদের মধ্যে, শুধুমাত্র 58% নির্ণয় করা হয়েছিল। অ্যালকোহল অপব্যবহারকারীদের মধ্যে, ময়নাতদন্ত সিরিজ 12.5% ​​বা তার বেশি হারে স্নায়বিক ক্ষতি দেখিয়েছে। ওয়ার্নিকের রোগের কারণে মৃত্যুবরণ 17% রোগে পৌঁছে, যার অর্থ 3.4 / 1000 বা প্রায় 25 মিলিয়ন সমসাময়িক। ওয়ার্নিকের রোগে আক্রান্ত ব্যক্তিদের সংখ্যা আরও বেশি হতে পারে, বিবেচনা করে যে নেক্রোপসিতে পর্যবেক্ষণযোগ্য ক্ষত তৈরির আগে প্রাথমিক পর্যায়ে অকার্যকর রোগ থাকতে পারে। এছাড়াও, অগণিত সংখ্যক লোক ভ্রূণের ক্ষয়ক্ষতি এবং পরবর্তী রোগগুলি উপভোগ করতে পারে।
আধা-স্বয়ংক্রিয় রাইফেল
প্রকার
শুধুমাত্র আধা-স্বয়ংক্রিয়ভাবে নকশা এবং তৈরিকৃত আধা-স্বয়ংক্রিয় পিস্তল, রাইফেল, এবং আধা-স্বয়ংক্রিয় শটগান আছে।  বাছাইকৃত আগ্নেয়াস্ত্র উভয়  স্বয়ংক্রিয় এবং আধা-স্বয়ংক্রিয় ভাবে কাজ করতে সক্ষম যেমন এম১৪, স্প্রিং ফিল্ড, ম্যাসাচুসেটস এর স্প্রিং ফিল্ড অস্ত্রাগার থেকে তৈরিকৃত যা যুক্তরাষ্ট্রে ১১ বছর (১৯৫৭–১৯৬৮) ধরে আদর্শ সামরিক অস্ত্র ছিল।
আধা-স্বয়ংক্রিয় সেসব আগ্নেয়াস্ত্রকে নির্দেশ করে যারা পুনঃ কুণ্ডলী অথবা গ্যাস ব্যবহার করে খালি খোলস বের করতে এবং গুলি করার চেম্বার নতুন কার্তুজ ভরে পরবর্তী গুলি করার জন্য এবং যা শুধুমাত্র ট্রিগার চাপার ফলে পুনরায় গুলি ছোরাকে সম্ভবপর করে। একটি দ্বৈত কার্যকারী রিভলভারে প্রতি রাউন্ড গুলি ছোরার জন্য  প্রয়োজন পরে শুধু  ট্রিগার টানার  তবে একে আধা-স্বয়ংক্রিয় হিসেবে মনে করা হয় না কারণ যেহেতু এটি হস্তসাধিত কাজ যা ট্রিগার টানার ফলে সিলিন্ডার এগিয়ে যাওয়ায় পূর্ববর্তী গুলির শক্তির কারণে কাজ করে না।
উত্তম নগর পূর্ব মেট্রো স্টেশন
উত্তম নগর পূর্ব মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের উত্তম নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৭২৪, ৭২৪সি, ৭২৪এক্সট, ৭৪০এক্সট, ৮১৬, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪লিংকএসটিএল, ৮২৪এসএসটিএল, ৮২৫ - ৮২৯, ৮৩২লিংকএসটিএল, ৮৩৩ - ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৯১এসটিএল‌ বাস পরিষেবা চালু রয়েছে।
মোহন প্রসাদ শর্মা
মোহন প্রসাদ শর্মা একজন নেপালি বিচারক ছিলেন, যিনি নেপালের দ্বাদশ প্রধান বিচারপতি হিসাবে দায়িত্ব পালন করেছিলেন, ১৯৯৮ সালের ১৩ এপ্রিল থেকে ১৫ ডিসেম্বর ১৯৯৯ সাল পর্যন্ত।   তাকে নেপালের তৎকালীন রাজা বীরেন্দ্র নিযুক্ত করেছিলেন।
তথ্যসূত্র
Mohan Prasad Sharma
গাণিতিক কাম্যতমকরণ
থাম্ব| গণিতে, কম্পিউটার বিজ্ঞানে এবং অর্থশাস্ত্রে কাম্যতমকরণ (optimization) বা গাণিতিক প্রোগ্রামিং (mathematical programming) বলতে একটি সেটে বিদ্যমান অনেকগুলো বিকল্প থেকে কাম্যতম বা সর্বোচ্চ সন্তুষ্টিবিধায়ক বিকল্পটি বেছে নেয়াকে বোঝায়।
সাধারণত এটি দিয়ে এমন সব সমস্যা নিয়ে গবেষণা বোঝায়, যেখানে একটি নির্দিষ্ট সেট থেকে কোন বাস্তব বা পূর্ণসংখ্যা চলকের মান প্রণালীবদ্ধভাবে পছন্দ করার মাধ্যমে কোন বাস্তব ফাংশনের সর্বোচ্চ বা সর্বনিম্ন মান বের করার চেষ্টা করা হয়।
ইতিহাস
নিচে কাম্যতমকরণ গবেষণার গুরুত্বপূর্ণ গণিতবিদদের একটি নির্বাচিত তালিকা দেয়া হল:
প্রধান শাখাক্ষেত্রসমূহ
<!-- make few or no assumptions about the problem being optimized and can search very large spaces of candidate solutions. However, metaheuristics do not guarantee an optimal solution is ever found.
In a number of subfields, the techniques are designed primarily for optimization in dynamic contexts (that is, decision making over time):
Multi-objective optimization
Adding more than one objective to an optimization problem adds complexity. For example, if you wanted to optimize a structural design, you would want a design that is both light and rigid. Because these two objectives conflict, a trade-off exists. There will be one lightest design, one stiffest design, and an infinite number of designs that are some compromise of weight and stiffness. This set of trade-off designs is known as a Pareto set. The curve created plotting weight against stiffness of the best designs is known as the Pareto frontier.
A design is judged to be Pareto optimal if it is not dominated by other designs: a Pareto optimal design must be better than another design in at least one aspect. If it is worse than another design in all respects, then it is dominated and is not Pareto optimal.
Multi-modal optimization
Optimization problems are often multi-modal, that is they possess multiple good solutions. They could all be globally good (same cost function value) or there could be a mix of globally good and locally good solutions. Obtaining all (or at least some of) the multiple solutions is the goal of a multi-modal optimizer.
Classical optimization techniques due to their iterative approach do not perform satisfactorily when they are used to obtain multiple solutions, since it is not guaranteed that different solutions will be obtained even with different starting points in multiple runs of the algorithm. Evolutionary Algorithms are however a very popular approach to obtain multiple solutions in a multi-modal optimization task. See Evolutionary multi-modal optimization. -->
গাণিতিক ধারণা
সমস্যাটিকে নিচের উপায়ে লেখা যায়
বিন্দু কণা
ডান|থাম্ব|220x220পিক্সেল|গ্রাফ কাগজে বিন্দু কণার অবস্থান দেখানো হয়েছে। d বিন্দু কণা বা আদর্শ কণা  (ইংরাজিঃ ideal  particle বা point-like particle) পদার্থবিদ্যায় বহুল ব্যবহৃত একটি আদর্শগত কণা। এটির অবস্থান ছাড়া আর কোন ধরনের সত্তা নেই। একে শূন্য মাত্রিক বস্তু বলা যায়।  বিন্দু কণাকে কোন ধরনের জ্যামিতিক আকার ছাড়াই উপস্থাপন করা যায়।
মহাকর্ষ তত্ত্বে বিন্দু কণাকে বিন্দু ভর হিসেবে উপস্থাপন করা হয়। অর্থাৎ বস্তুটি ভর ছাড়া আর কোন ধরনের বৈশিষ্ট্য বা জ্যামিতিক গঠন নেই।
যখন কোন একটি কণার ভর বা আধান ব্যতীত অন্য কোন ধরনের বৈশিষ্ট্য থাকে না তখন তাকে একটি নির্দিষ্ট বিন্দুতে অবস্থিত আছে বলে মনে করা যায়। গাণিতিক ভাবে তাকে ডিরাক ডেল্টা ফাংশন হিসাবে উপস্থাপন করা হয়।
সত্যরাজ
রঙ্গরাজ সুব্বাইয়াহ্‌  (জন্মঃ ৩রা অক্টোবর ১৯৫৪ সাল),  সত্যরাজ  নামেই বেশি জনপ্রিয়, হলেন একজন ভারতীয় চলচ্চিত্র অভিনেতা এবং মিডিয়া ব্যক্তিত্ব যাকে প্রধানত তামিল ছবিতে দেখা যায়। তিনি তার কর্মজীবন শুরু করেন খলনায়ক ভূমিকায় এবং পরে তিনি প্রধান চরিত্র করেন। তিনি এরি মধ্যে ২০০টিরও বেশি ছবি করেন যার মধ্যে রয়েছে তেলুগু, মালয়ালম, হিন্দি ও কর্ণাঠকের ছবিগুলো। তিনি প্রধান চরিত্র হিসেবে ভেদাম পুঢীথূ (১৯৮৭), নাদিগান (১৯৯০), আমাইধি পাদাই (১৯৯৪), এবং সরকারি উদ্যোগে তামিল ছবি প্যারীইয়ার (২০০৭) ছবিগুলোতে অভিনয় করে জনপ্রিয়তা পান। তার করা  আরো অনেক ছবির পার্শ্ববর্তী চরিত্রগুলো প্রশংসিত হয় যেমন নানবান (২০১২), রাজারাণী (২০১৩), এবং তার করা দুই অংশের মহাকাব্যিক ছবি বাহুবলীতে করিগলর কাট্টাপ্পা নামের চরিত্রও প্রশংসিত হয়। তিনি ভিল্লাধি ভিলেন (১৯৯৫) নামের একটি ছবি পরিচালনা করেন এবং তিনটি ভিন্ন ভিন্ন চরিত্রে অভিনয় করেছিলেন।
২০১১ সালে, স্টার বিজয়ে ছোট পরিসরে ছোট পর্দা টেলিভিশনে হোম সুইট হোম নামের একটি গেম শো উপস্থাপনা করেন। তিনি পথিসও কুমারান জুয়েলারস সপ-এ ব্র্যান্ড মুখপাত্র হিসেবেও দায়িত্ব পালন করেন।
মুহাম্মদ ইবনে ওয়াসি আল-আজদী
মুহাম্মদ ইবনে ওয়াসি আল-আজদী (মৃত্যু আনুঃ ৭৪৪ বা ৭৫১) ছিলেন একজন তাবিয়ী হাদীস বিষয়ে ইসলামী পন্ডিত, বিচারক এবং সৈনিক এবং তিনি তাঁর তপস্যার (জুহদ) জন্য বিখ্যাত ছিলেন। তাঁর বক্তব্য, 'আমি আল্লাহকে না দেখে কিছু দেখিনি' যা পরবর্তী সুফিদের দ্বারা অনেক চর্চিত হয়েছে। উমাইয়াদের ট্রান্সঅক্সিয়ানা বিজয়ের সময় তিনি কুতাইবা ইবনে মুসলিমের (মৃত্যু ৭১৫) অধীনে যুদ্ধ করেন এবং পরে একজন বিচারক হন।
এমন একটি গল্প প্রচলিত রয়েছে যেখানে বলা হয়েছে যে একজন মুসলিম স্বপ্নে মালিক বিন দীনার এবং ইবনে ওয়াসিকে জান্নাতে নিয়ে যাওয়া দেখেন এবং লক্ষ্য করেন যে মালিককে আরও সম্মানিত করা হয়েছে এবং প্রথমে প্রবেশের অনুমতি দেওয়া হয়েছে। যখন তিনি জিজ্ঞাসা করলেন, তিনি মনে করেন যে ইবনে ওয়াসি আরও মহীয়ান, তাকে বলা হয় যে এটি সত্য, "কিন্তু মোহাম্মদ ইবনে ওয়াসির দুটি শার্ট ছিল এবং মালিকের কাছে ছিল মাত্র একটি। এই কারণেই মালিককে পছন্দ করা হয়।"
ইবন ওয়াসী'র সম্পর্কে বা সম্বন্ধিত উক্তি
কুতাইবা ইবনে মুসলিম তার সম্পর্কে বলেন, "যুদ্ধে আকাশের দিকে মুহাম্মাদ ইবনে ওয়াসির আঙুল নির্দেশ করা আমার কাছে এক লক্ষ বিখ্যাত তরবারি এবং শক্তিশালী যুবকদের চেয়েও প্রিয়।"
বাংলাদেশের বিশ্ববিদ্যালয়ের তালিকা
বাংলাদেশের বিশ্ববিদ্যালয়সমূহ মূলত তিনটি শ্রেণীতে ভাগ করা হয়েছে: পাবলিক (সরকারি মালিকানাধীন), বেসরকারি (বেসরকারি মালিকানাধীন) এবং আন্তর্জাতিক (আন্তর্জাতিক সংগঠন কর্তৃক পরিচালিত) বিশ্ববিদ্যালয়। ১৯২১ সালে ঢাকা বিশ্ববিদ্যালয় প্রতিষ্ঠিত হয়, যা দেশের প্রাচীনতম বিশ্ববিদ্যালয়, এরপরে ১৯৫৩ সালে রাজশাহী বিশ্ববিদ্যালয় প্রতিষ্ঠিত হয়। বাংলাদেশে শুধুমাত্র ৪ টি স্বায়ত্তশাসিত বিশ্ববিদ্যালয় রয়েছে: ঢাকা বিশ্ববিদ্যালয়, রাজশাহী বিশ্ববিদ্যালয়, জাহাঙ্গীরনগর বিশ্ববিদ্যালয় এবং চট্টগ্রাম বিশ্ববিদ্যালয়। চট্টগ্রাম বিশ্ববিদ্যালয় ক্যাম্পাস আয়তনের দিক থেকে দেশের সর্ববৃহৎ বিশ্ববিদ্যালয় এবং কুষ্টিয়া ইসলামী বিশ্ববিদ্যালয় স্বাধীনতার পর বাংলাদেশের প্রথম বিশ্ববিদ্যালয়। বাংলাদেশের বিশ্ববিদ্যালয়সমূহ বাংলাদেশ বিশ্ববিদ্যালয় মঞ্জুরী কমিশনের অধিভুক্ত; যা গণপ্রজাতন্ত্রী বাংলাদেশ সরকারের রাষ্ট্রপতি আদেশ (১৯৭৩ সালের পি.ও. নং ১০) অনুযায়ী গঠিত একটি কমিশন।
বেশিরভাগ বিশ্ববিদ্যালয় ব্যবসায় শিক্ষা, প্রকৌশল এবং প্রযুক্তি গবেষণার বিষয় সমন্বয়ে, সাধারণ গবেষণার উপর আলোকপাত করে থাকে। সাতটি বিশ্ববিদ্যালয়ে বিশেষ পাঠক্রম রয়েছে, যার মধ্যে দুইটি ইসলাম শিক্ষা, দুইটি কৃষি বিজ্ঞান, একটি স্বাস্থ্য বিজ্ঞান, একটি প্রাণি চিকিৎসা বিজ্ঞান এবং একটি নারী শিক্ষা বিষয়ক।
সরকারি বিশ্ববিদ্যালয়
বাংলাদেশে বিপুল পরিমাণ শিক্ষার্থীদের উচ্চশিক্ষা প্রদানের উদ্দেশ্যে বর্তমানে ৫৮ টি পাবলিক বিশ্ববিদ্যালয় রয়েছে। স্বায়ত্ব-শাসিত প্রতিষ্ঠান হিসেবে পরিচালিত এই সকল বিশ্ববিদ্যালয় সরকারের অর্থায়নে প্রতিষ্ঠা করা হয়।
প্রকৌশল বিশ্ববিদ্যালয়
right|thumb|ময়মনসিংহ ইঞ্জিনিয়ারিং কলেজ
কেন্দ্রীয়ভাবে সংযুক্ত বিশেষ বিশ্ববিদ্যালয়
নিম্নোক্ত বিশ্ববিদ্যালয়সমূহ নিজস্ব ক্যাম্পাসের পরিবর্তে সারা দেশব্যাপী তাদের অনুমোদিত কলেজসমূহের মাধ্যমে শিক্ষাকার্যক্রম পরিচালিত করে থাকে। দুইটি বিশ্ববিদ্যালয়ের প্রধান কার্যালয় ঢাকার গাজীপুরে অবস্থিত। ১৯৯২ সালে, বাংলাদেশে সর্বস্তরের শিক্ষাকে দূরশিক্ষণ পদ্ধতির মাধ্যমে সকল স্তরের জনগণের কাছে পৌঁছে দেওয়ার উদ্দেশ্যে বাংলাদেশ উন্মুক্ত বিশ্ববিদ্যালয় এবং সারাদেশে স্নাতকোত্তর ( ঢাকা কলেজ, ইডেন মহিলা কলেজ, বেগম বদরুন্নেসা সরকারি মহিলা কলেজ, বাঙলা কলেজ, কবি নজরুল কলেজ, সরকারি তিতুমীর কলেজ এবং সরকারি শহীদ সোহরাওয়ার্দী কলেজ বাদে। ঢাকার এই সাতটি কলেজ বর্তমানে ঢাকা বিশ্ববিদ্যালয়ের অধীনে) পর্যায়ের শিক্ষা কার্যক্রম পরিচালনার জন্য জাতীয় বিশ্ববিদ্যালয় গঠিত হয়। ইসলামি আরবি বিশ্ববিদ্যালয় হল ২০১৩ সালে প্রতিষ্ঠিত বাংলাদেশের একটি সরকারি বিশ্ববিদ্যালয়, যা বাংলাদেশের অধিভুক্ত প্রথম আরবি বিশ্ববিদ্যালয়। মূলত মাদ্রাসা শিক্ষাব্যবস্থার আধুকায়ন ও যুগোপযুগি করতে এই বিশ্ববিদ্যালয়টি প্রতিষ্ঠা করা হয়েছে।
বিশেষায়িত প্রকৌশল কলেজসমূহ
ঢাবি, রাবি ও শাবিপ্রবির অধীনে ৫টি প্রকৌশল কলেজ রয়েছে। এগুলো থেকে বিএস (প্রকৌশল) ডিগ্রি দেয়া হয়।
বিশেষায়িত বিজ্ঞান ও প্রযুক্তি কলেজসমূহ
বিইউপি'র অধীনে ১টি বিজ্ঞান ও প্রযুক্তি কলেজ রয়েছে।
বিশেষায়িত টেক্সটাইল প্রকৌশল কলেজসমূহ
বাংলাদেশ টেক্সটাইল বিশ্ববিদ্যালয়ের অধীনে ৬টি টেক্সটাইল প্রকৌশল কলেজ রয়েছে। এগুলো থেকে টেক্সটাইল প্রকৌশলে বি.এসসি ডিগ্রি দেয়া হয়।
আন্তর্জাতিক বিশ্ববিদ্যালয়
thumb|140px|right|[[ইসলামিক ইউনিভার্সিটি অব টেকনোলজি]] বাংলাদেশে বর্তমানে দুটি আন্তর্জাতিক বিশ্ববিদ্যালয় রয়েছে। এগুলি দেশের অন্যান্য সরকারি বিশ্ববিদ্যালয়ের মতো সরকার কর্তৃক পরিচালিত বা অর্থায়িত হয় না এবং বেসরকারি বিশ্ববিদ্যালয় আইনের অধীনে প্রতিষ্ঠিত নয়। তবে বেসরকারি বিশ্ববিদ্যালয়গুলির মতো একটি বেসরকারি পরিচালনা কমিটি দ্বারা পরিচালিত হয়।
বাদশাহ আবদুল আজিজ বন্দর
দম্মাম বন্দর নামেও পরিচিত কিং আব্দুল আজিজ বন্দর সৌদি আরবের দাম্মাম শহরের একটি বন্দর । এটি পারস্য উপসাগরের বৃহত্তম বন্দর এবং জেদ্দায় ইসলামী বন্দরের পরে মধ্যপ্রাচ্য ও উত্তর আফ্রিকা ( মেনা ) অঞ্চলের দ্বিতীয় বৃহত্তম এবং দ্বিতীয় ব্যস্ততম বন্দর।  কিং আব্দুল আজিজ বন্দর তেল শিল্পের জন্য একটি প্রধান রপ্তানি কেন্দ্র এবং দেশের প্রধান  স্থল বেষ্টিত শহরগুলির জন্য একটি বিশেষ বিতরণের কেন্দ্র, বিশেষ করে রাজ্যের রাজধানী শহর রিয়াদ, যা রেলপথের মাধ্যমে দাম্মামের  সাথে যুক্ত।
কিং আবদুল আজিজ বন্দর ১৯,০০০ হেক্টর এলাকা জুড়ে বিস্তৃত। বন্দরের দুটি জাহাজ মেরামত ও রক্ষণাবেক্ষণ ডক এবং একটি উন্নত প্রশিক্ষণ কেন্দ্র রয়েছে ১৩.৫  হেক্টর জুড়ে বিস্তৃত  একটি সম্পূর্ণরূপে সজ্জিত জাহাজ মেরামতের কমপ্লেক্সে।  এছাড়া বন্দরে রয়েছে একটি ৯৫ মিটার (৩১০  ফুট) টাওয়ার এবং বিশেষ স্টেশন, যেটি কন্টেনার, বাল্ক শস্য, এবং ঠান্ডা এবং হিমায়িত খাবার হ্যান্ডেল করতে ব্যবহৃত হয়।
১৯৩৮ সালে পূর্ব প্রদেশে বৃহৎ তেলের ভাণ্ডারের আবিষ্কারেরে পর, ছোট উপকূলীয় গ্রাম দম্মাম দ্রুত একটি প্রধান আঞ্চলিক শহর এবং গুরুত্বপূর্ণ সমুদ্র বন্দরে পরিণত হয়।  এটি প্রাকৃতিক গ্যাস এবং পেট্রোলিয়াম  ভাণ্ডার এবং পূর্ব সৌদি আরবের বাণিজ্যিক কেন্দ্র হয়ে ওঠে।  আধুনিক শহর দাম্মাম এবং এর শহরতলির অধিকাংশই ১৯৪০-এর দশকে নির্মিত হয়েছিল।  দ্রুত বর্ধনশীলতা দম্মাম ও খোবর শহর ১৯৮০-দশকে  কয়েক মিনিটের মধ্যে  নিয়ে আসে।  আরও জনসংখ্যা বৃদ্ধি ও অর্থনৈতিক সম্প্রসারণ দম্মাম, খোবর ও ধাহরান শহরগুলি দাম্মাম মহানগর এলাকায় একত্রিত হচ্ছে।  বন্দরে বিকাশের জন্য বেশ কিছু বড় প্রকল্প ২০১৩ সালে চালু করা হয়েছিল।
সৌদি আরবের দ্বিতীয় পঞ্চবার্ষিক পরিকল্পনার (১৯৭৫-৮০) অংশ হিসাবে দাম্মাম বন্দরের সুবিধাগুলি নির্মিত হয়েছিল।  উন্নয়নের অংশ হিসেবে বন্দরে ১৬ টি নতুন পির নির্মাণ করা হয়েছে।  ১৯৭৫ সালে বন্দরটি ২.৪৮৬ মিলিয়ন টন পণ্য আমদানি করেছিল বা সৌদি আরবের মোট আমদানির ৪০%।  ১৯৮২ সালে দাম্মাম বন্দরের মাধ্যমে আমদানি ১৪.৫১৫ মিলিয়ন টনে পৌঁছায়। ১৯৮৭ সালে মোট ৩,২২৮ টি জাহাজ বন্দরে নোঙর  পরিদর্শন করে এবং ৭.৩২২ মিলিয়ন টন পণ্য আমদানি করা হয় বন্দরটির মাধ্যমে।
কনটেইনার টার্মিনাল
কিং আবদুল আজিজ বন্দরে দুটি কন্টেইনার টার্মিনাল রয়েছে। উভয় টার্মিনাল ২৪ ঘণ্টার মধ্যে শিফট বিরতি এবং খাবার ও প্রার্থনাের জন্য বিরতির সাথে দিনে ২৪ ঘণ্টা কাজ করে।
পুরনো টার্মিনালটি হাচিসন পোর্ট হোল্ডিংস (এইচপিএইচ) এর একটি সহায়ক সংস্থা ইন্টারন্যাশনাল পোর্ট সার্ভিসেস (আইপিএস) দ্বারা পরিচালিত হয়। কন্টেইনার টার্মিনাল এইচপিএইচ এবং সৌদি কোম্পানি মেরিটাইম কোম্পানি ন্যাভিগেশন (এমএসিএনএ) এর মধ্যে একটি যৌথ উদ্যোগ দ্বারা  নির্মিত ও পরিচালিত।  আইপিএস টার্মিনালের ট্র্যাকের সমান্তরাল তিন রেল ট্র্যাক এবং রেল স্ট্যাকিং এলাকা রয়েছে।  রিয়াদ ড্রাই পোর্টের জন্য আবদ্ধ সমস্ত কন্টেইনার সরাসরি রেল ট্র্যাকে স্থানান্তর করা হয়, যেখানে মালবাহী ট্রেনগুলি লোড করা হয়।
দ্বিতীয় কন্টেইনার টার্মিনালের নির্মাণ শুরুর অনুষ্ঠানটি ৬ অক্টোবর ২০১২ তারিখে অনুষ্ঠিত হয়েছিল। এপ্রিল ২০১৫ সালে  টার্মিনালটি চালু করা হয়।    ২০০৮ সালে ১৫.৭২% বৃদ্ধির সঙ্গে বন্দরটি ১৯.৩৬ মিলিয়ন  টন মালামাল পরিবহন করেছে,  যা আগের বছরের ১৬.৭৩ মিলিয়ন টন মালামালের পরিবহনকে ছাড়িয়ে গিয়েছিল।  ২০০৮ সালে, দাম্মাম বন্দর ১.২-১.৩ মিলিয়ন টিইইউ বা সৌদি আরবে আমদানি  ও রপ্তানির  প্রায় ২৫% পণ্য পরিচালনা করেছিল।
রেল লাইন
সৌদি রেলওয়ে সংস্থার কার্গো লাইনটি কিং আব্দুল আজিজ বন্দরে শুরু হয় এবং রিয়াদের স্থল বন্দরে অবসানের আগে আল-আহসা, আবাকাইক, আল-খারজ, হারহাদ ও আল-তৌধিয়াহের মধ্য দিয়ে অগ্রসর হয়। ৫৫৬ কিলোমিটার রেলপথটি দাম্মাম থেকে সৌদ আরবের রাজধানী রিয়াদ পৌঁছানোর জন্য একটি প্রধান পরিবহন রুট।
কিং আবদুল আজিজ বন্দর ৪ নং থেকে ১৩ নং বার্থ রেল ব্যবস্থার সাথে সংযুক্ত এবং সাধারণ পণ্যসম্ভারের জন্য ব্যবহার করা হয়।
রাজেন্দ্র প্রসাদ
শিক্ষক ও আইনজীবী
রাজেন্দ্র প্রসাদ বিভিন্ন জায়গায় শিক্ষকতার কাজ করেছেন। বিহারের মুজাফফরপুরে র লংগত সিং কলেজে ইংরেজির অধ্যাপক হিসেবে প্রথমে নিযুক্ত কয়ে প্রিন্সিপাল হন। আইন পড়ার উদ্দেশ্যে এই চাকরি ছেড়ে তিনি কলকাতা আসেন ও ১৯০৯ সালে রিপন কলেজে (অধুনা সুরেন্দ্রনাথ আইন কলেজ) ভর্তি হন। তিনি কলকাতার সিটি কলেজে অর্থনীতির অধ্যাপনাও করেন কিছুকাল। রাজেন্দ্র প্রসাদ ১৯১৫ সালে কলকাতা বিশ্ববিদ্যালয় আইনের স্নাতকোত্তর পরীক্ষায় স্বর্ণপদক সহ পাশ করেছিলেন। ১৯৩৭ সালে এলাহাবাদ বিশ্ববিদ্যালয় হতে পি এইচ ডি ডিগ্রী প্রাপ্ত হন।
১৯১৬ খ্রিষ্টাব্দে আইনজীবী হিসেবে ওড়িশা ও বিহার হাইকোর্টে কাজ শুরু করেন। তিনি কিছুকাল ভাগলপুর আদালত ও কলকাতা উচ্চ আদালতে ও কাজ করেছেন। থাম্ব|রাজেন্দ্রপ্রসাদের মুর্তি, কলকাতা হাইকোর্ট
রাজনীতি
ছাত্রাবস্থায়, ১৯০৬ খ্রিষ্টাব্দে কলকাতার বার্ষিক সভায় ভারতীয় জাতীয় কংগ্রেস দলের স্বেচ্ছাসেবক হিসেবে তার রাজনীতিতে প্রবেশ। ১৯১১ সালে কংগ্রেসের সদস্য ১৯১৬ সালে লখনৌতে মহাত্মা গাঁধী র সংস্পর্শে এসে চম্পারনে তথ্যনুসন্ধানে যান। এই কাজে সাহসিকতা ও কৃতিত্বের পরিচয় দেন। অসহযোগ আন্দোলনে যোগ দিয়ে আইন পেশা পরিত্যাগ করেন ও সবসময়ের জন্যে জাতীয়তাবাদী রাজনীতিতে অংশগ্রহণ করেছিলেন। স্বদেশী আন্দোলনে যোগ দিয়ে তার সাহিত্যিক ও দার্শনিক রাহুল সাংকৃত্যায়নে র সংগে আলাপ হয়। রাহুলজি তার পান্ডিত্য ও ব্যক্তিত্বের দ্বারা বিশেষভাবে প্রভাবিত হয়েছিলেন। তিনি তার রচনায় একাধিকবার রাজেন্দ্র প্রসাদের কথা উল্লেখ করেছেন।
বিধান সরণি
বিধান সরণি (আগেকার নাম কর্নওয়ালিস স্ট্রিট) হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি অন্যতম প্রধান রাস্তা। এই রাস্তাটি উত্তর থেকে দক্ষিণ দিক বরাবর প্রসারিত। পশ্চিমবঙ্গের দ্বিতীয় মুখ্যমন্ত্রী ড. বিধানচন্দ্র রায়ের নামে এই রাস্তাটির নামকরণ করা হয়েছে। রাস্তাটি শ্যামবাজার পাঁচমাথার মোড় থেকে শুরু হয়ে মহাত্মা গান্ধী রোড ক্রসিং পর্যন্ত প্রসারিত। এর পর থেকে রাস্তাটির নাম কলেজ স্ট্রিট। উত্তর কলকাতার শ্যামবাজার, হাতিবাগান, হেদুয়া, শিমলা, ঠনঠনিয়া ও কলেজ স্ট্রিট এলাকা দিয়ে রাস্তাটি প্রসারিত।
রাজেন্দ্র প্রসাদ
মৃত্যু
২৮ ফেব্রুয়ারি, ১৯৬৩ সালে মারা যান ড. রাজেন্দ্র প্রসাদ।
বিধান সরণি
১৭৪২ সালে বাংলার গ্রামাঞ্চলে মারাঠা সৈন্যদের হানাদারি বৃদ্ধি পেলে, তাদের হাত থেকে কলকাতাকে রক্ষা করার জন্য তিন-মাইল দীর্ঘ মারাঠা খাত খনন করা হয়। কিন্তু মারাঠারা কখনই কলকাতা আক্রমণ করেনি। ১৭৯৯ সালে এই খাত বুজিয়ে দিয়ে সার্কুলার রোড নির্মাণ করা হয়। এই রাস্তাটি শ্যামবাজার থেকে শুরু হয়ে তৎকালীন কলকাতা শহরকে বৃত্তাকারে বেষ্টন করে ময়দান অঞ্চলে এসে শেষ হয়। উনিশ শতকের গোড়ার দিকে এই রাস্তাটিকে পাকা রাস্তা করা হয়। সেই সময় কলকাতায় দক্ষিণ থেকে উত্তর দিকে প্রসারিত প্রধান রাস্তাগুলি ছিল — উড স্ট্রিট (এই রাস্তার কিয়দংশ বর্তমানে ড. মার্টিন লুথার কিং সরণি নামে পরিচিত), ওয়েলেসলি স্ট্রিট (বর্তমান নাম রফি আহমেদ কিদোয়াই স্ট্রিট), ওয়েলিংটন স্ট্রিট (বর্তমান নাম নির্মল চন্দ্র স্ট্রিট), কলেজ স্ট্রিট ও কর্নওয়ালিস স্ট্রিট (অধুনা বিধান সরণি)।
হাতিবাগান বাজার বিধান সরণির ধারে অবস্থিত। অরবিন্দ সরণি অবধি রাস্তার ধার বরাবর প্রসারিত এই রাস্তাটি এলাকার যানজটের কারণ।
বিধান সরণির ধারে স্টার থিয়েটার অবস্থিত। একশো বছরের সময়কালে এই থিয়েটারে ৮০ জন নাট্যকারের লেখা ২৫০টি বাংলা নাটক বিভিন্ন প্রযোজকের প্রযোজনায় মঞ্চস্থ হয়। ১২টিরও বেশি হিন্দি নাটকও এই থিয়েটারে মঞ্চস্থ হয়েছিল। ১৯৯১ সালের ১৬ অক্টোবর একটি অগ্নিকাণ্ডে এই থিয়েটার ধ্বংসপ্রাপ্ত হয়। আবার গড়ে তোলা হলেও এই থিয়েটার তার হৃতগৌরব পুনরুদ্ধার করতে ব্যর্থ হয়েছে। বিধান সরণির ধারে পাঁচটি সিনেমা হল রয়েছে — রাধা, রূপবাণী, মিনার, মিত্রা ও দর্পণা। এই কারণে এই অঞ্চলটিকে কলকাতার একটি গুরুত্বপূর্ণ বিনোদন কেন্দ্রও মনে করা হয়। হেদুয়ার কাছে বিধান সরণির ধারেই বেথুন কলেজ অবস্থিত। বিখ্যাত মিষ্টান্ন ভাণ্ডার গিরিশচন্দ্র দে ও নকুরচন্দ্র নন্দী এই রাস্তার ধারে অবস্থিত।
বিখ্যাত শিক্ষা প্রতিষ্ঠান বিদ্যাসাগর কলেজ বিধান সরণির উপরেই ঠনঠনিয়া কালীবাড়ির কাছে অবস্থিত।
পমি এমবাঙ্গা
এমপুমেলেলো পমি এমবাঙ্গা (Pommie Mbangwa; জন্ম: ২৬ জুন, ১৯৭৬) রোডেশিয়ার প্লামট্রি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট ধারাভাষ্যকারের দায়িত্ব পালন করছেন।
‘পমি’ ডাকনামে পরিচিত পমি এমবাঙ্গা মূলতঃ ফাস্ট বোলার হিসেবে দায়িত্ব পালন করতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিং করতেন তিনি।
খেলোয়াড়ী জীবন
১৯৯৬ থেকে ২০০২ সাল পর্যন্ত জিম্বাবুয়ে ক্রিকেট দলে খেলেছেন। সমগ্র খেলোয়াড়ী জীবনে তিনি ১৫ টেস্ট ও ২৯ ওডিআইয়ে অংশগ্রহণ করেছেন। কমপক্ষে ২০ ইনিংসে অংশগ্রহণের পরিসংখ্যানে সকল টেস্ট ক্রিকেটারের চেয়ে তার ব্যাটিং গড় সর্বনিম্ন যা মাত্র ২.০০। ২০০৮ সাল পর্যন্ত নয়জন জিম্বাবুয়ের ক্রিকেটারদের একজন হিসেবে টেস্টে ৩০ উইকেট লাভ করেন। তারচেয়ে কেবলমাত্র হিথ স্ট্রিক ও ডেভিড ব্রেইন কম গড়ে উইকেট নিয়েছেন। ১৯৯৯ সালের ক্রিকেট বিশ্বকাপে অংশ নিয়েছিলেন তিনি। কিন্তু, ২০০২ সালের চ্যাম্পিয়ন্স ট্রফি প্রতিযোগিতায় অংশগ্রহণের পর দল থেকে বাদ পড়েন।
গৌঁডাকোট, গ‌ুল্মী
গৌঁডাকোট পশ্চিম-মধ্য নেপালের লুম্বিনী অঞ্চলের গ‌ুল্মী জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৬৮২ জন এবং খানার সংখ্যা ছিল ৫৪০ টি।
কক্সবাজার রেলওয়ে স্টেশন
কক্সবাজার রেলওয়ে স্টেশন বাংলাদেশের একটা নির্মাণাধীন রেলওয়ে স্টেশন। এটা কক্সবাজার শহরের বাস টার্মিনালের অপরপাশে চৌধুরীপাড়ায় অবস্থিত। ২০২৪ সালের মধ্যে এই স্টেশন নির্মান শেষ করার কথা রয়েছে।